cy es es en es cy cy ca en cy nl en cy su cy en fr es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy en cy en cy nl cy la es cy nb cy eo cy de it cy su cy ceb cy cy ca en cy nl en cy su cy su cy es es en es
Tymor Morgannwg yn Dechrau Gwella | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Yn dilyn dechrau trychinebus i’r tymor mae yna arwyddion fod pethau’n dechrau gwella i Forgannwg, meddai Hywel Owen.
Wrth ragweld tymor Morgannwg rhyw chwe wythnos yn ôl roeddwn yn gymharol ffyddiog y byddai hwn yn dymor gweddol lwyddiannus i’r sir.
Yn sicr nid oeddwn yn rhagweld y byddai Morgannwg ar waelod y bencampwriaeth pedwar niwrnod gan golli tair gêm tra fod pedair gêm wedi gorffen yn gyfartal
Yn ystod y blynyddoedd diwethaf mae Morgannwg wedi tueddu i ddechrau pob tymor yn weddol araf. Ond nid oedd neb yn disgwyl y byddai’r sir yn derbyn cweir go iawn o ddeg wiced yn erbyn Caerlŷr yn y gêm gyntaf yng Nghaerdydd.
Yn ystod y blynyddoedd diwethaf gwelwyd Caerlŷr yn gorffen ar waelod y bencampwriaeth yn gyson. Fodd bynnag, mae’r sir wedi arwyddo nifer o chwaraewyr profiadol o siroedd eraill  megis Pettini, Dexter a Horton.
Dan gapteniaeth cyn ffefryn Morgannwg, Mark Cosgrove, mae Caerlŷr felly wedi cryfhau ac amlygwyd hynny yn y gêm gyntaf yn erbyn Morgannwg. Er bod Lloyd, Bragg, Donald, Wagg a Cooke wedi sgorio hanner cant yr un yn ystod y gêm ni welwyd un ohonynt yn mynd ymlaen i sgorio cant.
Er bod y mwyafrif o’r bowlwyr wedi cymryd wicedi pur siomedig oedd y bowlio ar y cyfan. Mae’n bosibl hefyd fod Caerlŷr wedi eu hysbrydoli gan lwyddiant syfrdanol tîm pêl droed y ddinas!
Gêm gyfartal a gafwyd yn erbyn Swydd Derby mewn gêm a effeithiwyd gan y tywydd. Uchafbwynt y gêm hon i Forgannwg oedd batiad o 129 gan Will Bragg a Michael Hogan yn cymryd pedair wiced.
Yn anffodus, colli’n drwm o 10 wiced fu hanes Morgannwg yn y gêm nesaf yn erbyn Swydd Caint yng Nghaergaint. Er bod David Lloyd a Graham Wagg wedi sgorio cant yr un yn ail fatiad Morgannwg a Hogan wedi cymryd pedair wiced,  siomedig iawn oedd y perfformiad unwaith eto.
Yn yr un modd, yn erbyn Swydd Gaerwrangon yng Nghaerdydd yn y gêm nesaf roedd Morgannwg mewn trafferth mawr ar 42 am 4 mewn ymateb i fatiad Caerwrangon o 456. Yn ffodus, daeth y glaw i achub Morgannwg gan olygu na fu chwarae yn ystod dau ddiwrnod olaf y gêm.
Roedd y perfformiad yn y gêm nesaf yn erbyn Caerloyw ym Mryste yn llawer mwy calonogol. Cafwyd perfformiadau da gan nifer o’r tîm gan gynnwys David Lloyd a sgoriodd 99 – sgôr anffodus i unrhyw gricedwr!
Ar ôl rheoli’r gêm am dridiau, roedd angen i Forgannwg sgorio 269 i ennill ar y diwrnod olaf.
Cafwyd dechrau addawol iawn gyda Morgannwg yn 87 heb golled a Rudolph a Wallace yn batio’n dda. Fodd bynnag, gwelwyd batiad Morgannwg yn mynd ar chwâl yn llwyr gyda’r tîm i gyd allan am 143.
Mae hyn wrth gwrs yn gallu digwydd i unrhyw dim – yn eironig iawn aeth batiad fy nhîm ar chwâl yn debyg iawn y noson honno ar gaeau Blackweir – ond nid ydych yn disgwyl hynny i ddigwydd i dîm proffesiynol!
Er bod colli ym Mryste yn hynod rhwystredig rhaid cydnabod fod y perfformiad yn llawer gwell na’r rhai blaenorol. Yn yr un modd, parhaodd y gwelliant yn y gêm nesaf yn erbyn Essex yng Nghaerdydd.
Er bod Morgannwg wedi rheoli’r mwyafrif o’r gêm yn erbyn Essex sydd ar frig yr ail adran, nid oedd modd sicrhau buddugoliaeth ar y diwrnod olaf. Yn ddi-os, uchafbwyntiau’r gêm hon oedd batiad o 161 heb fod allan gan Will Bragg a phum wiced gan y bowliwr o’r Iseldiroedd, Van der Gugten
Felly, ni lwyddodd Morgannwg i ennill unrhyw un o chwech gêm cyntaf yn y bencampwriaeth pedwar niwrnod. Yn wir, nid oedd y sir wedi ennill gêm mewn unrhyw gystadleuaeth ers 31 Gorffennaf 2015.
Felly, roedd yn gryn sioc pan lwyddwyd i guro Surrey o 8 wiced yng ngêm cyntaf y gystadleuaeth 20 pelawd ar 26 Mai. Yn wir, chwalwyd Surrey pan lwyddwyd i gyfyngu Surrey i 93 am 9  gyda Van der Gugten yn cymryd pedair wiced. Llwyddodd Morgannwg i ennill yn gyfforddus gan iddynt ond colli dwy wiced.
Mawr oedd yr edrych ymlaen felly i gêm gyntaf y bowliwr cyflym o Dde’r Affrig, Dale Steyn,  i’r sir ar 1 Mehefin yn erbyn Essex. Fodd bynnag cafwyd perfformiad siomedig arall gyda Essex yn ennill o saith wiced. Nid oedd sgôr Morgannwg o 140 yn ddigon a llwyddodd Essex i gyrraedd y nod yn hynod gyfforddus.
Deuddydd yn ddiweddarach cafwyd buddugoliaeth wych yn erbyn Swydd Hampshire yng Nghaerdydd o 5 wiced. Cyfyngwyd Hampshire i 141, yn sgîl bowlio gwych gyda Steyn yn cymryd tair wiced a Hogan pedair wiced. Er bod Morgannwg wedi dechrau’n hynod siomedig gan fod yn 9 am 2, gwelwyd batiad gwych o 55 gan Donald a 43 gan Ingram yn sicrhau buddugoliaeth i’r sir.
Arwydd pellach o’r gwelliant oedd buddugoliaeth yn erbyn Swydd Gaerloyw yng ngêm gyntaf y gystadleuaeth 50 pelawd yng Nghaerdydd
Felly, yn dilyn dechrau trychinebus i’r tymor mae yna arwyddion fod pethau’n dechrau gwella i Forgannwg.
Er bod y mwyafrif o’r tîm wedi cyfrannu ar wahanol adegau o’r tymor mae angen mwy o gysondeb yn enwedig gan y batwyr. Pryder amlwg i’r cefnogwyr yw cyfraniadau siomedig y capten a’r chwaraewr tramor  Jacques Rudolph.
Y gobaith yw y bydd cyfraniadau Rudolph ynghyd a nifer eraill o’r tîm yn gwella er mwyn i ail hanner y tymor fod yn fwy llwyddiannus i Forgannwg.
Wrth i olygon y genedl gan gynnwys minnau droi tuag at Ffrainc dylid cofio fod yr wythnosau nesaf yn rhai pwysig hefyd i Forgannwg.
sylw ar yr adroddiad yma
Darllen pellach a awgrymir
Tymor Gwell i Forgannwg Gobeithio
© Hawlfraint 2019 POBL CAERDYDD. Cedwir Bob Hawl.